  Cea de-a Şasea Reuniune a Grupului de Acțiune pentru Reformă

**COMUNICAT DE PRESĂ**

**ANKARA, 9 MAI 2019**

Cea de-a şasea reuniune a Grupului de Acțiune pentru Reformă (GAR) a avut loc sub egida Președintelui Recep Tayyip Erdoğan, sub coordonarea Direcției pentru Afaceri Europene și cu participarea Ministrului Justiției Abdulhamit Gül, Ministrul Afacerilor Externe și Negociatorul-Şef Mevlüt Çavușoğlu, Ministrul Trezoreriei și Finanțelor Dr. Berat Albayrak și Ministrul Afacerilor Interne Süleyman Soylu, la data de 9 mai 2019, la Ankara,

Aceasa este prima reuniune a Grupului de Acțiune pentru Reformă condusă de Președinte și desfășurată de Ziua Europei.

Au participat la această reuniune Președintele Comisiei pentru Justiție a Marii Adunări Naționale a Turciei (TBMM) Hakkı Köylü, Președintele Comisiei pentru Afaceri Interne a TBMM Celalettin Güvenç, Președintele Comisiei pentru Afaceri Externe a TBMM Ambasadorul Volkan Bozkır, Președintele Comisiei pentru Armonizarea UE a TBMM Mehmet Kasım Gülpınar, Președintele Comitetului Parlamentar Mixt Turcia-UE Ismail Emrah Karayel, Președintele Delegației Turce la Adunarea Parlamentară a Consiliului Europei (APCE) Akif Çağatay Kılıç, Ombudsman-Şef Șeref Malkoç, Preşedintele Institutului pentru Drepturile Omului și a Egalității în Turcia  Süleyman Arslan și Președintele Autorității pentru Protecția Datelor cu Caracter Personal Prof. Dr. Faruk Bilir.

Turcia își menține angajamentul față de obiectivul de aderare la UE și își continuă eforturile în acest sens. Nu este o coincidență faptul că cea de-a șasea reuniune a GAR se desfășoară pe data de 9 mai, Ziua Europei. 9 Mai este ziua în care au fost puse bazele integrării europene. Reuniunile GAR servesc drept cel mai important mecanism care conduce la reformele realizate de Turcia în procesul de aderare la UE. Astfel, prin organizarea reuniunii noastre pe data de 9 mai Ziua Europei, ne afirmăm angajamentul ferm față de procesul de aderare la UE.

În ciuda tuturor eforturilor depuse de Turcia până în prezent, stagnarea negocierilor de aderare din cauza diferitelor obstacole de natură politică nu este în beneficiul nimănui. Ne așteaptăm ca UE să trateze Turcia pe picior de egalitate cu alte țări candidate și să înlăture barierele politice din calea negocierilor care sunt, în fapt, un proces tehnic.

Componența Parlamentului European (PE) și a Comisiei Europene va fi restructurată în urma alegerilor pentru PE care vor avea loc la sfârșitul lunii mai. Ne expirmăm speranța că extremismul ideologic în creștere nu va domina noul PE, iar noua componență din cadrul instituțiilor UE va avea o abordare mai echilibrată și mai obiectivă față de Turcia.

Turcia este pe deplin angajată în ceea ce privește obiectivul aderării la UE. Deşi negocierile noastre sunt blocate din punct de vedere politic, Turcia își continuă în mod hotărât eforturile de aliniere la standardele UE. În cadrul reuniunii de astăzi, am prezentat evoluțiile actuale din Turcia și am convenit asupra măsurilor care trebuie luate în perioada următoare.

Finalizarea procesului de Dialog privind liberalizarea vizelor, care va permite cetățenilor noștri să călătorească în spațiul Schengen fără viză, este prima noastră prioritate. În cadrul acestei reuniuni a GAR, s-a convenit accelerarea procesului de îndeplinire a obiectivelor rămase. Am clarificat măsurile care trebuie luate în perioada următoare pentru finalizarea dialogului de liberalizare a vizelor, care va aduce beneficii cetățenilor noștri în multe domenii, inclusiv în economie.

Cea de-a doua reuniune a negocierilor pentru încheierea Acordului dintre Republica Turcia şi Uniunea Europeană privind schimbul de date cu caracter personal dintre Europol și Autoritățile Competente Turce pentru Combaterea Criminalității Organizate și a Terorismului, a avut loc pe data de 9 aprilie 2019 la Ankara, în contextul Dialogului privind liberalizarea vizelor.

Ne-am îndeplinit în mod decisiv obligațiile ce decurg din Declarația Turcia-UE din data de 18 martie. Continuăm să menținem migrația ilegală sub control și, mai important, să prevenim pierderea de vieți omenești. Ca rezultat al eforturilor Turciei, numărul migranților ilegali care intră în Uniunea Europeană este la cel mai scăzut nivel în ultimii cinci ani. Europa, iar bunăstarea și securitatea Europei încep la granițele estice ale Turciei.

În același timp, ne așteptăm ca UE să își îndeplinească angajamentele în cadrul Declarației UE-Turcia din 18 martie.

Vom face în curând publică Strategia de Reformă a Sistemului Judiciar, care a fost finalizată de Ministerul Justiției, în conformitate cu deciziile luate la cea de-a patra și cea de-a cincea reuniune a GAR. În procesul de actualizare, care a fost realizat printr-o abordare participativă, s-a beneficiat de contribuțiile tuturor părților interesate, inclusiv ale Consiliului Europei și ale Comisiei Europene. Vom implementa multiple amendamente în conformitate cu Strategia de Reformă a Justiției, care ne va trasa direcția în domeniul justiției. În acest context, vom face public cât mai curând Planul nostru de Acțiune privind Drepturile Omului, care se realizează pe baza unei abordări incluzive în domeniul drepturilor și libertăților fundamentale.

Ca prim pas al Strategiei de Reformă a Justiției, Academia de Justiție a Turciei a fost înființată la 2 mai, ca urmare a eforturilor de restructurare a Academiei de Justiție a Turciei. În noua sa structură, aceasta Turciei va îmbunătăți calitatea resurselor umane în domeniul justiției prin serviciile sale educaționale.

În urma celei de-a cincea reuniune GAR, la 14 martie a fost anunțat Codul de Etică Judecătorească pentru judecători și procurori. S-a făcut astfel un pas important către asigurarea independenței și imparțialității sistemului judiciar, pe baza acestor principii etice menite a fi un ghid pentru judecătorii și procurorii turci. Prin acest pas, am implementat o altă recomandare GRECO a Consiliului Europei.

Vor fi luate măsuri și pentru consolidarea structurii instituționale a Institutului pentru Drepturile Omului și a Egalității în Turcia.

De asemenea, la reuniunea GAR s-au abordat lucrările actuale ale Instituției Ombudsmanului cu scopul de a servi la încorporarea principiilor bunei guvernări în administraţiile noastre, la formarea unei administrații transparente şi responsabile, orientată spre individ şi la încurajarea acțiunii civice de revendicare a drepturilor.

În cadrul Memorandumului de Înțelegere încheiat cu Frontex, Planul de Cooperare pentru perioada 2019-2021 este gata de a fi semnat.

Legislația în domeniul gestionării frontierelor a fost modificată pentru a se alinia la sistemul Prezidențial de guvernare. Comitetul pentru Migrație și Consiliul de Implementare a Gestionării Frontierelor, care au roluri importante în domeniul migrației și gestionării frontierelor, își continuă activitatea în mod responsabil. Procesul de elaborare al Documentului privind Strategia de Migrare, care abordează migrația regulată și neregulată, protecția internațională și lupta împotriva traficului de ființe umane, a fost pregătit, decizia urmând a fi luată cu ocazia primei reuniuni a Comitetului pentru Migrație, după care se va începe faza de implementare.

Toate cele 52 de activități din Planul de Acțiune 2016-2018 corespunzătoare primei jumătăți a Documentului Strategiei Naționale de Luptă Împotriva Criminalității Organizate din 2016-2021 au fost finalizate. Planul a fost finalizat cu consensul instituțiilor relevante și astăzi a fost comunicat opiniei publice.

Am consolidat mecanismele de cooperare și coordonare financiară pentru a asigura cea mai eficientă utilizare a fondurilor din Instrumentul de Asistență pentru Preaderare (IPA) în Turcia.

Anul acesta este cea de-a 20-a aniversare a aprobării oficiale a candidaturii Turciei la Helsinki. Anticipăm sprijinul UE pentru revitalizarea spiritului de la Helsinki. Așteptările noastre principale sunt ca negocierile de aderare să fie revitalizate, inițierea demersurilor pentru actualizarea Uniunii Vamale, lupta comună împotriva tuturor organizațiilor teroriste și menținerea dialogului la nivel înalt între Turcia și UE, precum și summiturile Turcia-UE.

Ziua Europei se bazează pe Declarația Schuman din 1950, care subliniază faptul că pacea mondială nu poate fi menținută fără un efort comun. Deși au trecut 69 de ani de la Declarație, semnificația sa devine mai evidentă pe zi ce trece. Intensificarea amenințărilor teroriste, a rasismului și a islamofobiei amenință în mod semnificativ pacea mondială și subminează valorile apărate de UE până în prezent. Turcia depune eforturi maxime pentru a gestiona conflictele din vecinătatea frontierelor sale, care amenință pacea și stabilitatea nu numai în regiune, ci și în întreaga lume. Unul dintre cei mai importanți pași pentru consolidarea puterii politice a UE va fi aderarea Turciei la UE. Este timpul ca statele membre ale UE să susțină valorile care au stat la baza UE de acum 69 de ani, să pună deoparte politica internă și populismul și să înțeleagă că aderarea Turciei la Uniune va fi una dintre cele mai importante și benefice aderări.

Am convenit să organizăm următoarea ședință a Grupului de Acțiune pentru Reformă sub auspiciile Ministerului Trezoreriei și Finanțelor în a doua jumătate a anului 2019.